**भारत सरकार**

**नवीन और नवीकरणीय ऊर्जा मंत्रालय**

**राज्‍य सभा**

**अतारांकित प्रश्‍न संख्‍या 715**

**सोमवार, दिनांक 27 जुलाई, 2015 को उत्‍तर देने हेतु**

**नवीकरणीय ऊर्जा परियोजनाओं के लिए कम ब्याज पर ऋण**

715. **श्री के॰ सी॰ त्यागीः**  क्या **नवीन और नवीकरणीय ऊर्जा** मंत्री यह बताने की कृपा करेंगे किः

(क) क्या सरकार ने देश में नवीकरणीय ऊर्जा परियोजनाओं और उत्पादन इकाइयों की स्थापना हेतु कम ब्याज पर ऋण प्रदान करने का प्रस्ताव किया है;

(ख) यदि हां, तो तत्संबंधी ब्यौरा क्या है; और

(ग) सरकार द्वारा इस ऋण योजना के माध्यम से अधिक ऊर्जा उत्पादन हेतु निर्धारित किए गए लक्ष्य क्या हैं?

**उत्‍तर**

**विद्युत, कोयला तथा नवीन और नवीकरणीय ऊर्जा राज्‍य मंत्री (स्‍वतंत्र प्रभार)**

**(श्री पीयूष गोयल)**

(क) और (ख) : भारतीय अक्षय ऊर्जा विकास एजेंसी (इरेडा) ने हाल ही में कम ब्‍याज दर पर रूफटाप सौर प्रकाशवोल्‍टीय विद्युत परियोजनाओं के लिए एक स्‍कीम प्रारंभ की है। स्‍कीम के अंतर्गत ऋणों के लिए ब्‍याज दरें 9.9 % से 10.75 % प्रति वर्ष की दर पर है। ऋण के भुगतान की अवधि 6 से 12 महीने की स्‍थगन अवधि के साथ 9 वर्ष की है।

(ग) : सरकार की इस स्‍कीम के अंतर्गत लगभग 100 मेगावाट की क्षमता के समकक्ष रूफटाप परियोजनाओं को वित्‍त पोषित किए जाने का अनुमान है।

**……..**